Bengt-Magne Luneng

Bengt-Magne Luneng (født 17. juni 1975) er en norsk lokalpolitiker for Senterpartiet. Han ble første gang valgt inn i kommunestyret i 2011, deretter i 2015 og 2019. I de samme tre periodene har han også blitt valgt inn i formannskapet. Han var varaordfører i Målselv kommune fra 2011 - 2015 og er ordfører i perioden 2019 - 2023.

Fra 2019 er han 1.vara til Senterpartiets fylkestingsgruppe for Troms og Finnmark.

Han har vært leder i Målselv Sp i perioden 2005 - 2011, samt 2013 - 2019.

Luneng har tidligere jobbet som pedagogisk leder i barnehage.

Kilder 
 TV2s velgerguide; besøkt 15. mai 2013.
 «Duket for Helene som ordfører», Nye Troms 1. oktober 2011; besøkt 15. mai 2013.

Lokalpolitikere i Målselv
Sp-politikere i Troms